CELEX: 32008R0775
Language: mt
Date: 2008-08-04 00:00:00
Title: Regolament tal-Kummissjoni (KE) Nru 775/2008 ta’ l- 4 ta' Awwissu 2008 li jistabbilixxi limiti massimi ta’ residwi għall-addittiv canthaxanthin b’żieda mal-kundizzjonijiet stipulati fid-Direttiva 2003/7/KE (Test b’relevanza għaż-ŻEE)

5.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 207/5
            
         REGOLAMENT TAL-KUMMISSJONI (KE) Nru 775/2008
   ta’ l-4 ta' Awwissu 2008
   li jistabbilixxi limiti massimi ta’ residwi għall-addittiv canthaxanthin b’żieda mal-kundizzjonijiet stipulati fid-Direttiva 2003/7/KE
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-additivi għall-użu fl-għalf ta’ l-annimali (1), u b’mod partikolari t-tielet sentenza ta’ l-Artikolu 13(2) tiegħu,
   Billi:
   
               (1)
            
            
               Għall-addittiv canthaxanthin il-kundizzjonijiet għal awtorizzazzjoni ta’ ċerti kategoriji ta’ annimali huma stipulati fid-Direttiva tal-Kummissjoni 2003/7/KE ta’ l-24 ta’ Jannar 2003 li temenda l-kundizzjonijiet għal awtorizzazzjoni ta’ canthaxanthin fil-prodotti ta’ l-għalf skond id-Direttiva tal-Kunsill 70/524/KEE (2). Għall-kategoriji koperti bid-Direttiva 2003/7/KE, dik id-Direttiva ssostitwixxiet il-kundizzjonijiet ta’ awtorizzazzjoni stipulati fir-Regolament tal-Kummissjoni (KE) Nru 2316/98 (3). Dan l-addittiv iddaħħal fir-Reġistru Komunitarju ta’ l-Addittivi fl-Għalf bħala prodott eżistenti skond l-Artikolu 10 tar-Regolament (KE) Nru 1831/2003.
            
         
               (2)
            
            
               Mitluba mill-Kummissjoni, l-Awtorità Ewropea għas-Sikurezza ta’ l-Ikel (l-Awtorità) adottat opinjoni fl-14 ta’ Ġunju 2007 dwar il-limiti massimi ta’ residwi (MRLs) għal canthaxanthin fil-prodotti ta’ l-għalf li joriġinaw minn annimali (4). Biex tiġi aċċettata d-doża ta’ canthaxanthin ta’ kuljum, l-Awtorità pproponiet li tistabbilixxi MRLs għal dik is-sustanza skond il-valuri mogħtija f’dik l-opinjoni.
            
         
               (3)
            
            
               L-MRLs għandhom għalhekk jiġu stabbiliti għall-addittiv ta’ l-għalf canthaxanthin skond dan flimkien mal-kundizzjonijiet ta’ l-awtorizzazzjoni eżistenti ta’ dan l-addittiv.
            
         
               (4)
            
            
               Il-miżuri stipulati f’dan ir-Regolament huma skond l-opinjoni tal-Kumitat Permanenti għall-Katina Alimentari u s-Saħħa ta’ l-Annimali,
            
         ADOTTAT DAN IR-REGOLAMENT:
   Artikolu 1
   Għal canthaxanthin, flimkien mal-kundizzjonijiet ta’ l-awtorizzazzjoni stipulati fid-Direttiva 2003/7/KE, limiti massimi ta’ residwi għandhom japplikaw kif stabbilit fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 4 ta’ Awwissu 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29. Ir-Regolament kif emendat bir-Regolament tal-Kummissjoni (KE) Nru 378/2005 (ĠU L 59, 5.3.2005, p. 8. Edizzjoni Speċjali bil-Malti ĠU L 275M, 6.10.2006, p. 211).
   
      (2)  ĠU L 22, 25.1.2003, p. 28.
   
      (3)  ĠU L 289, 28.10.1998, p. 4.
   
      (4)  L-Opinjoni Xjentifika tal-Bord dwar l-Addittivi u l-Prodotti jew is-Sustanzi użati fl-Għalf ta' l-Annimali dwar il-Limiti Massimi ta' Residwi għal canthaxanthin fil-prodotti ta' l-għalf minn annimali magħlufin b'canthaxanthin użat bħala addittiv ta' l-għalf. Il-Ġurnal ta' l-EFSA (2007) 507, 1-19.
   
      ANNESS
      
                  Nru KE
               
               
                  Addittiv
               
               
                  Formula kimika, deskrizzjoni
               
               
                  Speċi jew kategorija ta’ l-annimal
               
               
                  Limiti Massimi ta’ Residwi (MRLs) fil-prodotti ta’ l-ikel rilevanti li joriġinaw mill-annimali
               
            
                  Koloranti inklużi l-pigmenti
               
            
                  
                              1.
                           
                           
                              Carotenoids u xanthophylls
                           
                        
            
                  E161 g
               
               
                  Canthaxanthin
               
               
                  C40H52O2
                  
               
               
                  Tjur minbarra t-tiġieġ tal-bajd
               
               
                  15 mg canthaxanthin/kg ta’ fwied (tessut niedi) u 2.5 mg canthaxanthin/kg ġilda/xaħam (tessut niedi)
               
            
                  Tiġieġ li jbidu
               
               
                  30 mg canthaxanthin/kg ta’ isfar tal-bajd (tessut niedi)
               
            
                  Salamun
               
               
                  10 mg canthaxanthin/kg ta’ muskolu (tessut niedi)
               
            
                  Trota
               
               
                  5 mg ta’ canthaxanthin/kg ta’ muskolu tessut niedi)
               
            
                   
               
               
                  
                              3.1
                           
                           
                              Canthaxanthin awtorizzat bħala kulur fil-prodotti ta’ l-għalf mir-regoli Komunitarji
                           
                        
               
                   
               
               
                  Tjur minbarra t-tiġieġ tal-bajd
               
               
                  15 mg canthaxanthin/kg ta’ fwied (tixju mxarrba) u 2,5 mg canthaxanthin/kg ġilda/xaħam (tessut niedi)
               
            
                  Tiġieġ li jbidu
               
               
                  30 mg canthaxanthin/kg ta’ isfar tal-bajd (tessut niedi)
               
            
                  Salamun
               
               
                  10 mg canthaxanthin/kg ta’ muskolu (tessut niedi)
               
            
                  Trota
               
               
                  5 mg canthaxanthin/kg ta’ muskolu (tessut niedi)